
I.

Charakteristika

1. 
Ak treba zabezpečiť dohľad nad miestom, kde hasičské jednotky zasahovali, veliteľ zásahu odovzdá miesto zásahu vlastníkovi, užívateľovi, alebo správcovi (ďalej len „oprávnená osoba“).  Ak veliteľ zásahu nemôže odovzdať miesto zásahu, zabezpečí dohľad nad miestom zásahu.

2. Veliteľ zásahu nie je oprávnený pri odovzdávaní miesta zásahu po vykonaní záchranných prác nariadiť oprávnenej osobe preberajúcej miesto zásahu ďalšie opatrenia. Veliteľ zásahu odovzdáva miesto technického zásahu oprávnenej osobe, ak sú splnené tieto podmienky: 

a) zásah musí byť ukončený a oprávnená osoba musí mať k miestu (objektu) zásahu vlastnícky, užívateľský alebo správcovský vzťah,

b) veliteľ zásahu musí upozorniť oprávnenú osobu na okolnosti, ktoré by po odchode hasičských jednotiek mohli spôsobiť osobám ujmu na zdraví alebo škodu na majetku.

3. Odovzdanie miesta zásahu nezbavuje veliteľa zásahu zodpovednosti za     splnenie  úloh hasičských jednotiek pri zásahu, t. j. vykonanie lokalizácie a likvidácie požiaru.

II.

Úlohy a postup činnosti
1. Miesto zásahu sa odovzdáva písomne, ak sa určujú opatrenia nevyhnutné na odstránenie nebezpečenstva opätovného vzniku požiaru. 
2. Písomné odovzdanie miesta zásahu (viď vzor „Záznam o odovzdaní miesta zásahu“) sa uskutočňuje po likvidácii požiaru alebo po ukončení záchranných prác a po záverečnom prieskume miesta zásahu. Odovzdanie miesta zásahu je potrebné ohlásiť na príslušné operačné stredisko alebo ohlasovňu požiarov, ktoré hasičskú jednotku na zásah vyslalo.

3. Veliteľ zásahu odovzdá miesto zásahu prítomnej oprávnenej osobe, s ktorou dôkladne preberie ním určené opatrenia tak, aby im porozumela.

4. Určené opatrenia na zabezpečenie dohľadu nad miestom zásahu, s cieľom eliminovať nebezpečenstvo opätovného vzniku požiaru, môžu byť technického alebo organizačného charakteru. Ide najmä o
a) zabezpečenie pravidelnej kontroly miest, ktoré možno označiť ako zdroj možného vzniku požiaru,

b) zabezpečenie stálej asistenčnej služby s pripravenými prostriedkami na hasenie počas určeného časového úseku,

      c)  opravu havarovaného zariadenia,

d)  odstránenie horľavých látok a vylúčenie iniciačných zdrojov,

      e)  zastavenie prevádzky do presne definovaného stavu alebo času.

6.
Určené opatrenia potvrdí veliteľ zásahu a oprávnená preberajúca osoba podpisom v „Zázname o odovzdaní miesta zásahu“, kde je uvedený čas, kedy opatrenia nadobudli platnosť, prípadne, kedy platnosť týchto opatrení končí.

7. „Záznam o odovzdaní miesta zásahu“ sa vyhotovuje v dvoch výtlačkoch, pre veliteľa zásahu a pre oprávnenú osobu.

8. Veliteľ zásahu  informuje o opatreniach na odstránenie nebezpečenstva opätovného vzniku požiaru, ktoré nariadil, aj príslušný orgán vykonávajúci štátny požiarny dozor.

9. Originál „Záznamu o odovzdaní miesta zásahu“ veliteľ zásahu prikladá k originálu správy o zásahu.

10. Oprávnená osoba môže v zázname uviesť, prečo miesto zásahu neprevzala, alebo prečo nesúhlasí s uloženými opatreniami. Ak oprávnená osoba nechce miesto zásahu prevziať, veliteľ zásahu uvedie túto skutočnosť v „Zázname o odovzdaní miesta zásahu“ a nechá si to potvrdiť podpisom tretej prizvanej osoby (polícia, člen zastupiteľstva obce) na mieste určenom na podpis oprávnenej osoby alebo na druhej strane záznamu.
III.

Očakávané zvláštnosti
       Pri odovzdávaní miesta zásahu treba počítať s týmito komplikáciami:

a) nedorozumenie pri stanovení opatrení (miesto zásahu nechce oprávnená osoba prevziať), 

b) asistencia jednotky po odovzdávaní miesta zásahu,  ako jedno z možných opatrení pre zabezpečenie dohľadu nad miestom zásahu pre prípad nebezpečenstva opätovného vzniku požiaru, ktorá už nie je zásahom jednotky,

c)  oprávnená osoba nie je prítomná na mieste zásahu. 

(Vzor)
Záznam o odovzdaní miesta zásahu                                    
Miesto zásahu:............................................................................................................... 
                                                         (adresa)

Vlastník, užívateľ alebo  správca (ďalej len „oprávnená osoba“) miesta zásahu:

.
.......................................................................................................................................

                                                (titul, meno a priezvisko)
Adresa bydliska:.................................................................. ČOP:.................................
Miesto zásahu je odovzdávané, keď.............................................................................

.......................................................................................................................................

(uvedie sa stav miesta zásahu – likvidácia, ukončenie záchranných prác)
V súlade s § 41 ods. 11 zákona č. 314/2001 Z. z. o ochrane pred požiarmi      a § 13 ods. 2 písm. k) vyhlášky Ministerstva vnútra Slovenskej republiky č. 611/2006 Z. z. o hasičských jednotkách u  r č u j e m  tieto nevyhnutné opatrenia na odstránenie nebezpečenstva opätovného vzniku požiaru (eliminácie šírenia mimoriadnej udalosti):
1. zabezpečiť trvalý dohľad nad miestom zásahu hasičských jednotiek
    od.......................................................................do/po dobu......................................
2......................................................................................................................................
3......................................................................................................................................
4......................................................................................................................................
Uvedené opatrenia vstupujú do platnosti podpisom oprávnenej osoby.
Miesto zásahu odovzdané dňa..............................  Čas odovzdania:...........................
Odovzdanie miesta zásahu, ktorého súčasťou bolo zoznámenie s miestom zásahu zo zameraním na zvlášť nebezpečné miesta, vykonal:
Veliteľ zásahu:...............................................................Podpis:.....................................
                                         (titul, hodnosť, meno a priezvisko)
Hasičská jednotka..... ( názov) ............................................................................................................                      
Miesto zásahu hasičskej jednotky prevzal:
S podmienkami vykonania nevyhnutných opatrení smerujúcich na odstránenie nebezpečenstva opätovného vzniku požiaru som bol oboznámený a porozumel som im.
...................................................................................................................................................................

(podpis oprávnenej osoby)
Príslušný organ štátneho požiarneho dozoru dostal dňa:............................................
...................................................................................................................................................................

(podpis organu štátneho požiarneho dozoru)

